Document ID: 32006R1502

32006R1502
L 281/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1502/2006 НА КОМИСИЯТА
от 28 септември 2006 година
за прилагане на Регламент (ЕО) № 1165/98 на Съвета относно краткосрочната статистика, по отношение на дерогациите, предоставени на държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1165/98 на Съвета от 19 май 1998 г. относно краткосрочната статистика (1), и по-специално член 17, буква з) от него,
като има предвид, че:
(1)
Регламент (ЕО) № 1165/98 на Съвета установява обща рамка за получаване на краткосрочната статистика в Общността за икономическия цикъл.
(2)
Регламент (ЕО) № 1158/2005 г. въвежда нови променливи и се налагат нови задължения на държавите-членки, засягащи отчетните периоди, степените на детайлизация в разбивките, както и сроковете за предаване на изискваните данни.
(3)
Вследствие от горното в националните статистически системи във всички държавите-членки се налагат адаптационни мерки.
(4)
В Регламент (ЕО) № 1158/2005 г. се посочват максимални преходни периоди за отделните променливи, каквито могат да бъдат отпуснати от Комисията.
(5)
Дерогациите, постановени с Регламент (ЕО) № 66/2001 на Комисията от 23 март 2001 г. в изпълнение на Регламент (ЕО) № 1165/98 на Съвета относно краткосрочната статистика, отнасяща се до дерогациите, които следва да се дават на държавите-членки (2), са изтекли.
(6)
Мерките, предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Дерогациите, упоменати в член 13 от Регламент (ЕО) № 1165/98 и в приложението към Регламент (ЕО) № 1158//2005, са посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 септември 2006 година.

Labels: 15
19